Tencent งานเข้า!! ผู้ปกครองโวยทำลูกติดเกมส์ เตรียมจำกัดเวลาเยาวชนเล่นได้วันละ 1 ชม. - FINNOMENA
Honour of Kings ผลงานเกมโดยค่ายใหญ่ Tencent ที่ติดอันดับหนึ่งทำเงินบนสโตร์ iOS เป็นเกมที่สร้างรายได้มหาศาลของโลก กว่า 800 ล้านดอลลาร์สหรัฐ
5 ก.ค. 2560

Honour of Kings ผลงานเกมโดยค่ายใหญ่ Tencent เกมอันดับหนึ่งทำเงินบนสโตร์ iOS ที่สร้างรายได้มหาศาลของโลก กว่า 800 ล้านดอลลาร์สหรัฐ
ด้วยจำนวนผู้เล่นชาวจีนที่อายุยังน้อยที่ติดเกมงอมแงมมีมากมาย ทำให้พ่อแม่ผู้ปกครอง และครูอดเป็นห่วงไม่ได้จนมีเสียงบ่นมาถึงทางค่ายใหญ่
ทำให้ทางค่ายต้องเพิ่มกฎลงไปแก่ผู้เล่น ได้แก่ เด็กที่อายุต่ำกว่า 12 ปี จะโดนจำกัดเวลาให้เข้าเกมได้ 1 ชั่วโมงต่อวัน ส่วนอายุ 12-18 ปี สามารถเช้าเกมได้ 2 ชั่วโมงต่อวัน และห้ามเด็กอายุต่ำกว่า 12 ปี เข้าเล่นหลังจาก 3 ทุ่ม
พร้อมจำกัดการใช้เงินจริงซื้อไอเทมในเกมอีกด้วย นับว่าเป็นการแก้ปัญหาได้ในระดับหนึ่ง กับเกมเมอร์ที่ติดเกมมากเกินไปจนไม่สามารถแบ่งเวลาได้ ส่วนในประเทศไทยยังไม่มีกฎข้อห้ามแบบนี้
ทั้งนี้ CNG ฐานข้อมูลอุตสาหกรรมเกมของจีนคาดการณ์รายได้ Tencent ที่ได้จากเกมนี้ อยู่ที่ 5.5 พันล้านหยวน หรือประมาณ 810.47 ล้านดอลลาร์ (ตัวเลขไตรมาสแรกปีนี้)
ซึ่ง Tencent ไม่ระบุว่าบริษัทจะสูญเสียรายได้เท่าไรจากมาตรการจำกัดเวลาผู้เล่น
ที่มา : https://venturebeat.com/2017/07/03/chinas-tencent-to-limit-childrens-play-time-of-honour-of-kings-to-curb-addiction/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: